**ՀԻՄՆԱՎՈՐՈՒՄ**

Աբովյան համայնքի Ավագանու 2022 թվականի դեկտեմբերի 28-ի N 198-Ա որոշման հավելված 17-ում փոփոխություններ կատարելու մասին նախագծի ընդունման անհրաժեշտության վերաբերյալ

**1. Նախագծի ընդունման անհրաժեշտությունը.**

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։

Նախագծի մշակման համար հիմք են հանդիսացել «Այլընտրանքային ծառայության մասին» օրենքի 17-րդ հոդվածը, Այլընտրանքային ծառայության հարցերով հանրապետական հանձնաժողովի 23.01.2023 թվականի եզրակացության հավելված N 1-ի 8-9-րդ կետերը, Արդարադատության նախարարի 30.01.2023 թվականի N 43 հրամանի 8-9-րդ կետերը, «Աբովյանի համայնքային կոմունալ տնտեսություն» ՀՈԱԿ-ի (այսուհետ՝ կազմակերպություն) տնօրենի համապատասխան զեկուցագիրը և Աբովյան համայնքի ղեկավարի 31.01.2023թ. [N](https://abovyan-kotayk.am/Pages/DocFlow/Default.aspx?nt=1&a=v&g=5e4b1dd9-8330-4704-8294-11f4a5a96e4a) 1343 հանձնարարականը։

«Այլընտրանքային ծառայության մասին» օրենքի 17-րդ հոդվածին, Այլընտրանքային ծառայության հարցերով հանրապետական հանձնաժողովի 23.01.2023 թվականի եզրակացության հավելված N 1-ի 8-9-րդ կետերին և Արդարադատության նախարարի 30.01.2023 թվականի N 43 հրամանի 8-9-րդ կետերին համապատասխան 31.01.2023 թվականին Աբովյանի համայնքապետարանի աշխատակազմ են ներկայացել այլընտրանքային աշխատանքային ծառայություն անցնելու համար կազմակերպությունում որպես բանվոր նշանակված Էդգար Դավթի Պողոսյանը և Արման Քաջիկի Արևյանը, որոնց անհրաժեշտ է ընդգրկել կազմակերպության հաստիկացուցակում։

Ներկա պահին Աբովյան համայնքի Ավագանու 2022 թվականի դեկտեմբերի 28-ի N 198-Ա որոշման հավելված 17-ի 33-րդ կետի համաձայն կազմակերպությունն ունի նման 5 հաստիք, որոնք բոլորն են սահմանված կարգով զբաղեցված են։

**2. Կարգավորման նպատակը և ակնկալվող արդյունքը.**

Նախագծով առաջարկվում է կազմակերպության հաստիքացուցակում կատարել անհրաժեշտ փոփոխություններ։ Մասնավորաբար հաստիքացուցակում առկա այլընտրանքային 5 աշխատողի թիվն ավելացնել 2-ով՝ սահմանելով **7**։

**Նախագծի ընդունման դեպքում ակնկալվում է՝**

«Այլընտրանքային ծառայության մասին» օրենքի 17-րդ հոդվածի, Այլընտրանքային ծառայության հարցերով հանրապետական հանձնաժողովի 23.01.2023 թվականի եզրակացության հավելված N 1-ի 8-9-րդ կետերի և Արդարադատության նախարարի 30.01.2023 թվականի N 43 հրամանի 8-9-րդ կետերի արդյունավետ իրականացման ապահովում։

**3. Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Աշխատակազմի կողմից:

**4. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին.**

Աբովյան համայնքի Ավագանու 2022 թվականի դեկտեմբերի 28-ի N 198-Ա որոշման հավելված 17-ում փոփոխություններ կատարելու մասին նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։

**5. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունման կապակցությամբ Աբովյան համայնքի բյուջեում եկամուտների և ծախսերի ավելացում կամ նվազեցում չի նախատեսվում, իսկ այլընտրանքային երկու աշխատողների ամսական աշխատավարձը՝ 60.000 դրամը, տրամադրվում է պետական բյուջեի միջոցներից։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**